5. ΝΟΜΟΣ υπ’ αριθ.1421 της 7/13 Μαρτ.1984 (ΦΕΚ Α’27) Εισαγωγή, κατοχή και χρήση ειδικών όπλων αναισθητοποίησης ή ευθανασίας των ζώων. Εισαγωγή – Έλεγχος Άρθρ.1.-1.Με κοινή απόφαση των Υπουργών Γεωργίας και Δημόσιας Τάξης και ύστερα από πρόταση των αρμοδίων κτηνιατρικών υπηρεσιών του Υπουργείου Γεωργίας, επιτρέπεται η εισαγωγή ειδικών όπλων, τα οποία εκτοξεύουν σύριγγες με χημικά ή άλλα σκευάσματα ή στοιχεία κατάλληλα για την αναισθητοποίηση ή ευθανασία των ζώων, καθώς και των απαραιτήτων εξαρτημάτων, ανταλλακτικών, υλικών και εφοδίων βολής, για τη λειτουργία τους, προκειμένου να εφοδιάζονται με αυτά αποκλειστικά οι κτηνιατρικές υπηρεσίες. 2.Με π.δ/γμα, που εκδίδεται με πρόταση των Υπουργών Γεωργίας και Δημόσιας Τάξης, ρυθμίζονται θέματα που αφορούν τον τρόπο παραλαβής, αποθήκευσης και μεταφοράς των εισαγόμενων σύμφωνα με την παρ.1 όπλων, την εκπαίδευση των υπαλλήλων των κτηνιατρικών υπηρεσιών για την ασφαλή χρήση τους, τους χώρους και τις προϋποθέσεις χρησιμοποίησής τους. 3.Η Δ/νση Ζωοανθρωπονόσων του Υπουργείου Γεωργίας τηρεί βιβλίο γενικού μητρώου στο οποίο καταχωρούνται το σύνολο των όπλων και των λοιπών ειδών της παρ.1, οι κτηνιατρικές υπηρεσίες στις οποίες κατανέμονται, και τα στοιχεία των υπαλλήλων τους στους οποίους χορηγείται άδεια κατοχής και χρήσης αυτών. Με απόφαση του Υπουργείου Γεωργίας καθορίζεται ο τρόπος τήρησης και ενημέρωσης του μητρώου αυτού, καθώς και κάθε άλλη σχετική λεπτομέρεια. (Αντί για τη σελ. 598,03) Σελ. 598,03(α) Τεύχος Ζ93-Σελ.135 Επιθεωρήσεις Κτηνιατρικής 17.Θ.γ.4-5 Άδεια κατοχής και χρήσης Άρθρ.2.-1.Η κατοχή και η χρήση των όπλων του άρθρ.1 επιτρέπεται ύστερα από ειδική άδεια των οικείων αστυνομικών αρχών που χορηγείται αποκλειστικά σε τακτικούς υπαλλήλους των κτηνιατρικών υπηρεσιών ή σε υπαλλήλους των ίδιων υπηρεσιών που υπηρετούν σε σχέση εργασίας ιδιωτικού δικαίου αορίστου χρόνου, εφόσον αυτοί έχουν συμπληρώσει το 21ο έτος της ηλικίας τους και δεν εμπίπτουν στις απαγορευτικές διατάξεις του άρθρ.11 του Νόμ.495/1976 (ΦΕΚ 337). 2.Η άδεια της προηγούμενης παραγράφου χορηγείται ύστερα από αίτηση των ενδιαφερόμενων κτηνιατρικών υπηρεσιών προς τις οικείες Αστυνομικές Αρχές. Η αίτηση περιλαμβάνει πλήρη στοιχεία ταυτότητας των υπαλλήλων για τους οποίους ζητείται να χορηγηθούν οι άδειες και συνοδεύεται από αντίγραφα ποινικού μητρώου αυτών. 3.Οι παραπάνω άδειες παρέχουν το δικαίωμα στους κατόχους τους να φέρουν και να χρησιμοποιούν τα όπλα του άρθρ.1 μόνο κατά την εκτέλεση διατεταγμένης υπηρεσίας. Φύλαξη όπλων Άρθρ.3.-1.Τα όπλα και τα λοιπά είδη της παρ.1 του άρθρ.1 φυλάσσονται στα καταστήματα των κτηνιατρικών υπηρεσιών στις οποίες έχουν κατανεμηθεί, με κοινή ευθύνη των προϊσταμένων τους και των υπαλλήλων Σελ.598. 04(α) Τεύχος Ζ93-Σελ.136   στους οποίους έχει χορηγηθεί η άδεια κατοχής και χρήσης, κατά τρόπο απόλυτα ασφαλή, ώστε να αποκλείεται η προσέγγιση σε αυτά τρίτων καθώς και των λοιπών υπαλλήλων της υπηρεσίας, στους οποίους απαγορεύεται οποιαδήποτε χρησιμοποίηση των όπλων αυτών. 2.Στις υπηρεσίες της προηγούμενης παραγράφου τηρείται ειδικό βιβλίο το οποίο θεωρείται κατά σελίδα από τον προϊστάμενό τους καθώς και την αρμόδια αστυνομική αρχή, στο οποίο καταχωρούνται το σύνολο των όπλων και των λοιπών ειδών της παρ.1 του άρθρ.1. 3.Με απόφαση του Υπουργού Γεωργίας καθορίζεται ο τρόπος τήρησις του βιβλίου της προηγούμενης παραγράφου. Αναστολή εισαγωγής και χρήσης Άρθρ.4.-Με κοινή απόφαση των Υπουργών Γεωργίας και Δημόσιας Τάξης που δημοσιεύεται στην Εφημερίδα της Κυβερνήσεως, μπορεί να αναστέλλεται η εισαγωγή των όπλων του άρθρ.1 και η χρησιμοποίησή τους σε όλη την επικράτεια ή σε μέρος αυτής. Τελικές διατάξεις Άρθρ.5.-Για τα όπλα και τα λοιπά είδη του άρθρ.1 εφαρμόζονται ανάλογα οι διατάξεις του Νόμ. 495/1976, όπως αυτές ισχύουν κάθε φορά, εκτός αν διαφορετικά ορίζεται από τις διατάξεις του παρόντος. Έναρξης ισχύος Άρθρ.6.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 17.Θ.γ.5 Επιθεωρήσεις Κτηνιατρικής